भाषण में मंडी की किरण फर्स्ट, 25 हजार जीते
बिलासपुर| पीजीकॉलेज बिलासपुर सोमवार को देशभक्ति के रंग में रंगा नजर आया। मौका था केंद्र सरकार के युवा कार्यक्रम एवं खेल मंत्रालय के तहत नेहरू युवा केंद्र संगठन के तत्वावधान में राज्य स्तरीय भाषण प्रतियोगिता के आयोजन का। देशभक्ति और राष्ट्र निर्माण विषय पर आयोजित इस प्रतियोगिता में लाहौल स्पीति को छोड़कर प्रदेश के अन्य 11 जिलों से जिला स्तरीय प्रतियोगिता में पहला स्थान हासिल करने वाले प्रतिभागियों ने भाग लिया। इसमें मंडी की किरण ने पहला स्थान हासिल करते हुए राष्ट्र स्तरीय प्रतियोगिता में अपनी जगह पक्की की।
बिलासपुर कॉलेज की वाइस प्रिंसिपल प्रो. बीबी सांख्यान की अध्यक्षता में आयोजित राज्य स्तरीय भाषण प्रतियोगिता में एनवाईके के हिमाचल और हरियाणा मंडल के निदेशक जेएस कुन्नर ने बतौर मुख्य अतिथि शिरकत की। उन्होंने उन्होंने युवाओं का आह्वान किया कि वे अपनी ऊर्जा को सही दिशा में प्रयोग करते हुए ऐसे कार्यक्रमों गतिविधियों में बढ़चढ़ कर भाग लें।
राज्य स्तरीय भाषण प्रतियोगिता के विजेताओं को पुरस्कृत करते मुख्यअतिथि।
देशभक्ति राष्ट्र निर्माण विषय पर दिए भाषण
भाषणप्रतियोगिता में हिमाचल के 11 जिलों से 18 से 29 वर्ष तक की आयु के उन युवाओं ने भाग लिया, जो जिला स्तरीय प्रतियोगिता में प्रथम रहे हैं। निर्धारित विषय पर अपने सारगर्भित भाषण से उन्होंने निर्णायक मंडल को प्रभावित करने के साथ ही सभागार में उपस्थित गणमान्य लोगों की वाहवाही भी बटोरी। निर्णायक मंडल में जिला भाषा अधिकारी डॉ. अनिता शर्मा, डॉ. सीताराम रूप सिंह ठाकुर शामिल रहे। प्रतियोगिता में मंडी की किरण ने पहला, जबकि नाहन की पोरसिया ने दूसरा स्थान हासिल किया। वहीं, शिमला की स्वाति ठाकुर कुल्लू के किशन चंद संयुक्त रूप से तीसरे स्थान पर रहे। किरण को 25, पोरसिया को 10 तथा स्वाति किशन को 5-5 हजार रुपये का नकद ईनाम दिया गया। इससे पहले एनवाईके के जिला युवा समन्वयक डॉ. लाल सिंह ने मुख्य अतिथि का स्वागत किया। उन्होंने बताया कि राज्य स्तर पर अव्वल किरण अब राष्ट्र स्तरीय प्रतियोगिता में हिमाचल का प्रतिनिधित्व करेगी। राष्ट्र स्तर पर पहले तीन स्थान हासिल करने वाले प्रतिभागी क्रमश: 5, 2 1 लाख रुपये के नकद ईनाम के हकदार बनेंगे।
bho_Deva hin_Deva hin_Deva hin_Deva hin_Deva hin_Deva